CELEX: 32016R2375
Language: et
Date: 2016-10-12 00:00:00
Title: Komisjoni delegeeritud määrus (EL) 2016/2375, 12. oktoober 2016, millega kehtestatakse tagasiheitekava teatava põhjalähedase püügi puhul loodepiirkonna vetes

23.12.2016   
               
               
                  ET
               
               
                  Euroopa Liidu Teataja
               
               
                  L 352/39
               
            KOMISJONI DELEGEERITUD MÄÄRUS (EL) 2016/2375,
      12. oktoober 2016,
      millega kehtestatakse tagasiheitekava teatava põhjalähedase püügi puhul loodepiirkonna vetes
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 11. detsembri 2013. aasta määrust (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ, (1) eriti selle artikli 15 lõiget 6 ning artikli 18 lõikeid 1 ja 3,
      ning arvestades järgmist:
      
                  (1)
               
               
                  Määruse (EL) nr 1380/2013 eesmärk on tagasiheite järkjärguline kaotamine kogu liidu kalanduses, kehtestades selliste liikide püügi lossimise kohustuse, mille suhtes kohaldatakse püügi piirnorme.
               
            
                  (2)
               
               
                  Määruse (EL) nr 1380/2013 artikli 15 lõikega 6 on komisjonile antud õigus võtta delegeeritud õigusaktiga kuni kolmeks aastaks vastu tagasiheitekavad, mis põhinevad ühistel soovitustel, mille on välja töötanud liikmesriigid koos asjaomaste nõuandekomisjonidega.
               
            
                  (3)
               
               
                  Delegeeritud määrusega (EL) 2015/2438 (2) kehtestas komisjon tagasiheitekava teatava põhjalähedase püügi puhul loodepiirkonna vetes ajavahemikuks 2016–2018, võttes aluseks liikmesriikide poolt 2015. aastal esitatud ühise soovituse.
               
            
                  (4)
               
               
                  Belgial, Iirimaal, Hispaanial, Prantsusmaal, Madalmaadel ja Ühendkuningriigil on otsene huvi kalavarude majandamiseks loodepiirkonna vetes. Nimetatud liikmesriigid esitasid pärast loodepiirkonna vete nõuandekomisjoniga konsulteerimist 3. juunil 2016 komisjonile uue ühise soovituse. Teadusliku panuse andsid asjaomased teadusasutused ning selle on läbi vaadanud kalanduse teadus-, tehnika- ja majanduskomitee (STECF). Ühises soovituses käsitletud meetmed on kooskõlas määruse (EL) nr 1380/2013 artikli 18 lõikega 3 ja need võib lisada käesolevasse määrusesse.
               
            
                  (5)
               
               
                  Seoses loodepiirkonna vetega kohaldatakse vastavalt määruse (EL) nr 1380/2013 artikli 15 lõike 1 punktile c lossimiskohustust hiljemalt alates 1. jaanuarist 2016 selliste püüki määratlevate liikide suhtes, mille puhul kehtivad püügi piirnormid. Ühises soovituses on täpsustatud laevastikud, mille suhtes tuleks kohaldada lossimiskohustust tursa, kilttursa, merlangi ja põhjaatlandi süsika segapüügi puhul, norra salehomaari püügi puhul, hariliku merikeele ja atlandi merilesta segapüügi puhul ning euroopa merluusi ja euroopa süsika püügi puhul.
               
            
                  (6)
               
               
                  Delegeeritud määrusega (EL) 2015/2438 nähti ette sätted lossimiskohustuse kehtestamiseks teatava põhjalähedase püügi puhul loodepiirkonna vetes ajavahemikuks 2016–2018.
               
            
                  (7)
               
               
                  Vastavalt liikmesriikide poolt 2016. aastal esitatud uuele ühisele soovitusele peaks tagasiheitekava hõlmama alates 2017. aastast liike, mis määratlevad tursa, kilttursa, hariliku merikeele ja põhjaatlandi süsika mitmeliigilist püüki, norra salehomaari püüki, hariliku merikeele ja atlandi merilesta segapüüki ning euroopa merluusi ja euroopa süsika püüki. Teatava püügi puhul peaks olema hõlmatud ka kaaspüügiliigid.
               
            
                  (8)
               
               
                  Ühises soovituses pakuti välja, et erandit lossimiskohustusest kohaldataks lõkspüüniste, püüniste või mõrdadega ICESi VI rajoonis ja VII alapiirkonnas püütud norra salehomaari suhtes, mille puhul näitavad teaduslikud tõendid, et liigi ellujäämismäär on kõrge, võttes arvesse kasutavate vahendite, meetodite ja ökosüsteemi omadusi. STECF leidis, et erand on põhjendatud. Seepärast tuleks see erand jätta ka käesolevasse määrusesse.
               
            
                  (9)
               
               
                  Ühises soovituses pakuti välja, et erandit lossimiskohustusest kohaldataks sellise hariliku merikeele püügi suhtes, mis on kalavarude kaitseks kehtestatud alammõõdust väiksemad ja mida püütakse 80–99 mm võrgusilma suurusega traallaudadega põhjatraaliga ICESi VIId rajoonis kuue meremiili piires rannikust ja väljaspool kindlaks tehtud koelmualasid püügitegevuse käigus, mis vastab teatavatele konkreetsetele tingimustele. Teaduslikud tõendid näitavad, et liigi ellujäämismäär on kõrge, võttes arvesse kasutavate vahendite ja ökosüsteemi omadusi. STECF märkis, et ellujäämine sõltub paljudest teguritest, soovitades olla ettevaatlik katsetulemuste laiendamisel muule püügile, ning et selle soovi põhjendamiseks on vaja teha asjakohaseid lisakatseid. Seepärast tuleks kõnealune erand lisada käesolevasse määrusesse 2017. aastaks eeldusel, et erandit kasutav laevastik tegutseb katsega sarnastes tingimustes ja et asjaomased liikmesriigid korraldavad lisakatseid. Nende lisakatsete tulemusi peaks STECF hindama 2017. aastal.
               
            
                  (10)
               
               
                  Ühine soovitus sisaldab lossimiskohustusest tehtavat seitset vähese tähtsusega erandit teatava püügi puhul ja kuni teatava tasemeni. STECF vaatas liikmesriikide esitatud tõendid läbi ning jõudis üldiselt järeldusele, et ühine soovitus sisaldas põhjendatud argumente seoses selektiivsuse edasise parandamise raskustega ja/või juhupüügi käitlemise ebaproportsionaalselt suurte kuludega, mida mõnel juhul toetas ka kulude kvalitatiivne hinnang. Eespool öeldut arvesse võttes ja esitatuist erinevate teaduslike andmete puudumisel on asjakohane lisada kõnealused vähese tähtsusega erandid käesolevasse määrusesse vastavalt ühises soovituses kavandatud protsendimäärale ja järgides tasemeid, mis ei ületa määruse (EL) nr 1380/2013 artikli 15 lõike 1 kohaselt lubatut.
               
            
                  (11)
               
               
                  Vähese tähtsusega erand, mis on kehtestatud ICESi VIId, VIIe, VIIf ja VIIg rajoonis abaraid ja nakkevõrkusid kasutavate kalalaevadega püütud hariliku merikeele aastase kogusaagi suhtes (kuni 3 % aastatel 2017–2018), põhineb asjaolul, et selektiivsuse suurendamist on väga raske saavutada. STECF leidis, et erand on põhjendatud, ja seepärast tuleks see erand lisada käesolevasse määrusesse.
               
            
                  (12)
               
               
                  Vähese tähtsusega erand, mis on kehtestatud ICESi VIId ja VIIe rajoonis väiksema kui 100 mm võrgusilma suurusega põhjatraale ja nootasid ning pelaagilisi traale kasutavate kalalaevadega (millel on kohustus lossida merlangi) püütud merlangi aastase kogusaagi suhtes (kuni 7 % aastal 2017 ja kuni 6 % aastal 2018), põhineb asjaolul, et selektiivsuse suurendamist on väga raske saavutada.
               
            
                  (13)
               
               
                  Vähese tähtsusega erand, mis on kehtestatud ICESi VIIb–VIIj rajoonis vähemalt 100 mm võrgusilma suurusega põhjatraale ja nootasid kasutavate kalalaevadega (millel on kohustus lossida merlangi) püütud merlangi aastase kogusaagi suhtes (kuni 7 % aastal 2017 ja kuni 6 % aastal 2018), põhineb asjaolul, et selektiivsuse suurendamist on väga raske saavutada.
               
            
                  (14)
               
               
                  Vähese tähtsusega erand, mis on kehtestatud ICESi VII (v.a VIIa, VIId ja VIIe) alapiirkonnas väiksema kui 100 mm võrgusilma suurusega põhjatraale ja nootasid kasutavate kalalaevadega (millel on kohustus lossida merlangi) püütud merlangi aastase kogusaagi suhtes (kuni 7 % aastal 2017 ja kuni 6 % aastal 2018), põhineb asjaolul, et selektiivsuse suurendamist on väga raske saavutada.
               
            
                  (15)
               
               
                  Merlangi suhtes tehtava kolme vähese tähtsusega erandi puhul nähakse delegeeritud määrusega (EL) 2015/2438 ette, et asjaomased liikmesriigid peavad esitama komisjonile erandite põhjendamiseks teaduslikku lisateavet. STECF märkis, et kuigi vajatakse veel täielikke tõendeid, aitab esitatud lisateave lahendada mõnda STECFi tõstatud probleemi. STECF rõhutas vajadust töötada kõnealuse kalavaru jaoks välja sidusam lähenemisviis. Võttes arvesse STECFi poolt läbivaadatud tõendeid ja seda, et erandi põhjendamiseks esitatud täiendavad tõendid on paranenud, võib seda erandit pikendada ja see tuleks lisada käesolevasse määrusesse.
               
            
                  (16)
               
               
                  Vähese tähtsusega erand, mis on kehtestatud norra salehomaari aastase kogusaagi suhtes (kuni 7 % aastal 2017 ja kuni 6 % aastal 2018), mis on püütud kalalaevadega, millel on kohustus lossida norra salehomaari ICESi VII alapiirkonnas, põhineb asjaolul, et selektiivsuse suurendamist on väga raske saavutada. STECF leidis, et erand on põhjendatud. Seepärast tuleks see erand lisada käesolevasse määrusesse.
               
            
                  (17)
               
               
                  Vähese tähtsusega erand, mis on kehtestatud norra salehomaari aastase kogusaagi suhtes (kuni 7 % aastal 2017 ja kuni 6 % aastal 2018), mis on püütud laevadega, millel on kohustus lossida norra salehomaari ICESi VI alapiirkonnas, põhineb asjaolul, et selektiivsuse suurendamist on väga raske saavutada ja et on olemas tõendavad arvandmed juhupüügi käitlemise ebaproportsionaalselt suurte kulude kohta. STECF leidis, et erand on põhjendatud. Seepärast tuleks see erand lisada käesolevasse määrusesse.
               
            
                  (18)
               
               
                  Vähese tähtsusega erand, mis on kehtestatud ICESi VIId, VIIe, VIIf, VIIg ja VIIh rajoonis suurema selektiivsusega püügivahendeid (TBB, võrgusilma suurusega 80–119 mm) kasutavate kalalaevadega püütud liikide aastase kogusaagi suhtes (kuni 3 % aastatel 2017 ja 2018), põhineb asjaolul, et selektiivsuse suurendamist on väga raske saavutada. STECF märkis, et erandi eesmärk on kompenseerida suurema selektiivsusega püügivahendite kasutamist ja taotletud vähese tähtsusega erandiga hõlmataks ülejäänud tagasiheide. Seepärast tuleks see erand lisada käesolevasse määrusesse.
               
            
                  (19)
               
               
                  Seepärast tuleks delegeeritud määrus (EL) 2015/2438 kehtetuks tunnistada ja asendada uue määrusega.
               
            
                  (20)
               
               
                  Kuna käesoleva määrusega ettenähtud meetmed mõjutavad otseselt majandustegevust, mis on seotud liidu laevade kalapüügihooaja ja selle kavandamisega, peaks käesolev määrus jõustuma kohe pärast selle avaldamist. Seda tuleks kohaldada alates 1. jaanuarist 2017,
               
            ON VASTU VÕTNUD KÄESOLEVA MÄÄRUSE:
      Artikkel 1
      Lossimiskohustuse rakendamine
      Määruse (EL) nr 1380/2013 artikli 15 lõikes 1 sätestatud lossimiskohustust kohaldatakse ICESi V (v.a Va püügipiirkonnas ja Vb püügipiirkonnas üksnes liidu vetes), VI ja VII püügipiirkonnas käesoleva määruse lisas kindlaks määratud kalapüügi suhtes.
      Artikkel 2
      Ellujäämismääral põhinev erand
      1.   Määruse (EL) nr 1380/2013 artikli 15 lõike 4 punktis b sätestatud erandit lossimiskohustusest liikide puhul, mille kõrge ellujäämismäär on teaduslikult tõestatud, kohaldatakse:
      
                  a)
               
               
                  lõkspüüniste, püüniste või mõrdadega (püügivahendite koodid (3) FPO ja FIX) ICESi VI ja VII alapiirkonnas püütud norra salehomaari (Nephrops norvegicus) suhtes;
               
            
                  b)
               
               
                  2017. aastal sellise hariliku merikeele (Solea solea) püügi suhtes, mis on kalavarude kaitseks kehtestatud alammõõdust väiksemad ja mida püütakse 80–99 mm võrgusilma suurusega traallaudadega põhjatraaliga (püügivahendite koodid OTT, OTB, TBS, TBN, TB, PTB, OT, PT, TX) ICESi VIId rajoonis kuue meremiili piires rannikust ja väljaspool kindlaks tehtud koelmualasid püügitegevuse käigus, mis vastab järgmistele tingimustele: laevad pikkusega kuni 10 meetrit ja mootori võimsusega kuni 180 kW, kui kala püütakse vetes, mille sügavus on 15 meetrit või vähem ja traalimise piiratud kestus on kuni 1,5 tundi. Selliselt püütud harilik merikeel tuleb viivitamata vette tagasi lasta.
               
            2.   Liikmesriigid, kellel on loodepiirkonna vete suhtes otsene majandamishuvi, esitavad komisjonile enne 1. maid 2017 täiendava teadusliku teabe, mis toetaks lõike 1 punktis b sätestatud erandit. Kalanduse teadus-, tehnika- ja majanduskomitee (STECF) annab esitatud teabele oma hinnangu 1. septembriks 2017.
      Artikkel 3
      Vähese tähtsusega erandid
      Erandina määruse (EL) nr 1380/2013 artikli 15 lõikest 1 võib tagasi heita järgmised kogused:
      
                  a)
               
               
                  merlangi (Merlangius merlangus) puhul kuni 7 % aastal 2017 ja kuni 6 % aastal 2018 selle liigi aastasest kogusaagist, mis on püütud väiksema kui 100 mm võrgusilma suurusega põhjatraale ja nootasid (OTB, SSC, OTT, PTB, SDN, SPR, TBN, TBS, TB, SX, SV OT, PT ja TX) ning pelaagilisi traale (OTM, PTM) kasutavate kalalaevadega (millel on kohustus lossida merlangi) ICESi VIId ja VIIe rajoonis;
               
            
                  b)
               
               
                  merlangi (Merlangius merlangus) puhul kuni 7 % aastal 2017 ja kuni 6 % aastal 2018 selle liigi aastasest kogusaagist, mis on püütud vähemalt 100 mm võrgusilma suurusega põhjatraale ja nootasid (OTB, SSC, OTT, PTB, SDN, SPR, TBN, TBS, TB, SX, SV OT, PT ja TX) ning pelaagilisi traale (OTM, PTM) kasutavate kalalaevadega (millel on kohustus lossida merlangi) ICESi VIIb–VIIj rajoonis;
               
            
                  c)
               
               
                  merlangi (Merlangius merlangus) puhul kuni 7 % aastal 2017 ja kuni 6 % aastal 2018 selle liigi aastasest kogusaagist, mis on püütud väiksema kui 100 mm võrgusilma suurusega põhjatraale ja nootasid (OTB, SSC, OTT, PTB, SDN, SPR, TBN, TBS, TB, SX, SV OT, PT ja TX) ning pelaagilisi traale (OTM, PTM) kasutavate kalalaevadega (millel on kohustus lossida merlangi) ICESi VII alapiirkonnas, v.a VIIa, VIId ja VIIe rajoon;
               
            
                  d)
               
               
                  norra salehomaari (Nephrops norvegicus) puhul kuni 7 % aastal 2017 ja 6 % aastal 2018 selle liigi aastasest kogusaagist, mis on püütud kalalaevadega, millel on kohustus lossida norra salehomaari ICESi VII alapiirkonnas;
               
            
                  e)
               
               
                  norra salehomaari (Nephrops norvegicus) puhul kuni 7 % aastal 2017 ja kuni 6 % aastal 2018 selle liigi aastasest kogusaagist, mis on püütud kalalaevadega, millel on kohustus lossida norra salehomaari ICESi VI alapiirkonnas;
               
            
                  f)
               
               
                  hariliku merikeele (Solea solea) puhul kuni 3 % aastatel 2017 ja 2018 selle liigi aastasest kogusaagist, mis on püütud abaraid ja nakkevõrkusid kasutavate kalalaevadega ICESi VIId, VIIe, VIIf ja VIIg rajoonis;
               
            
                  g)
               
               
                  hariliku merikeele (Solea solea) puhul kuni 3 % aastatel 2017 ja 2018 selle liigi aastasest kogusaagist, mis on püütud suurema selektiivsusega (nagu näiteks suurem võrgupikendus) püügivahendeid (TBB; püügivahendid, mille võrgusilma suurus on 80–119 mm) kasutavate kalalaevadega ICESi VIId, VIIe, VIIf, VIIg ja VIIh rajoonis.
               
            Artikkel 4
      Lossimiskohustusega hõlmatud laevad
      1.   Liikmesriigid määravad käesoleva määruse lisas esitatud kriteeriumide alusel kindlaks laevad, mille suhtes lossimiskohustust iga konkreetse püügi puhul kohaldatakse.
      Laevad, mille suhtes kohaldatakse 2016. aastal teatava püügi puhul lossimiskohustust, jäävad kõnealuse püügi puhul lossimiskohustusega hõlmatuks.
      2.   Asjaomased liikmesriigid esitavad komisjonile ja teistele liikmesriikidele 31. detsembriks 2016 liidu kalanduskontrolli turvalise veebisaidi kaudu iga lisas nimetatud püügi kohta lõike 1 alusel kindlaks määratud laevade nimekirja. Liikmesriigid ajakohastavad neid nimekirju.
      Artikkel 5
      Kehtetuks tunnistamine
      Delegeeritud määrus (EL) 2015/2438 tunnistatakse kehtetuks.
      Artikkel 6
      Jõustumine
      Käesolev määrus jõustub järgmisel päeval pärast selle avaldamist Euroopa Liidu Teatajas.
      Seda kohaldatakse 1. jaanuarist 2017 kuni 31. detsembrini 2018.
      Artiklit 4 kohaldatakse alates käesoleva määruse jõustumise kuupäevast.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 12. oktoober 2016
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 354, 28.12.2013, lk 22.
      
         (2)  Komisjoni 12. oktoobri 2015. aasta delegeeritud määrus (EL) 2015/2438, millega kehtestatakse tagasiheitekava teatava põhjalähedase püügi puhul loodepiirkonna vetes (ELT L 336, 23.12.2015, lk 29).
      
         (3)  Käesolevas määruses kasutatud püügivahendite koodid on määranud kindlaks ÜRO Toidu- ja Põllumajandusorganisatsioon.
      
         LISA
         
            Lossimiskohustusega hõlmatud püük
         
         
                     a)
                  
                  
                     Püük ICESi VI alapiirkonna ja Vb rajooni liidu ja rahvusvahelistes vetes
                     
                                 Püügiliik
                              
                              
                                 Püügivahendi kood
                              
                              
                                 Püügivahendi kirjeldus
                              
                              
                                 Võrgusilma suurus
                              
                              
                                 Lossitavad liigid
                              
                           
                                 Tursk (Gadus morhua), kilttursk (Melanogrammus aeglefinus), merlang (Merlangius merlangus) ja põhjaatlandi süsikas (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Traalid ja noodad
                              
                              
                                 Kõik
                              
                              
                                 Kilttursa kogupüük ning merikeele, atlandi merilesta ja megrimite kaaspüük, kui aastatel 2014 ja 2015 (*1) kõikide laeva poolt lossitud liikide üldkoguse hulgas on rohkem kui 5 % järgmisi päristursalisi: tursk, kilttursk, merlang ja põhjaatlandi süsikas.
                              
                           
                                 Norra salehomaar (Nephrops norvegicus)
                              
                              
                                 OTB, SSC, OTT, PTB, SDN, SPR, FPO, TBN, TB, TBS, OTM, PTM, SX, SV, FIX, OT, PT, TX
                              
                              
                                 Traalid, noodad, lõkspüünised ja mõrrad
                              
                              
                                 Kõik
                              
                              
                                 Norra salehomaari kogupüük ja kilttursa kaaspüük, kui aastatel 2014 ja 2015 (*1) kõikide laeva poolt lossitud liikide üldkoguse hulgas on rohkem kui 20 % norra salehomaari.
                              
                           
               
                     b)
                  
                  
                     Euroopa merluusi püük lubatud kogupüügi ulatuses ICESi VI ja VII alapiirkonnas ning ICESi Vb rajooni liidu ja rahvusvahelistes vetes
                     
                                 Püügiliik
                              
                              
                                 Püügivahendi kood
                              
                              
                                 Püügivahendi kirjeldus
                              
                              
                                 Võrgusilma suurus
                              
                              
                                 Lossitavad liigid
                              
                           
                                 Euroopa merluus (Merluccius merluccius)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM TB, SX, SV, OT, PT, TX
                              
                              
                                 Traalid ja noodad
                              
                              
                                 Kõik
                              
                              
                                 Euroopa merluusi kogupüük, kui aastatel 2014 ja 2015 (*2) kõikide laeva poolt lossitud liikide üldkoguse hulgas on rohkem kui 20 % euroopa merluusi.
                              
                           
                                 Euroopa merluus (Merluccius merluccius)
                              
                              
                                 GNS, GN, GND, GNC, GTN, GTR, GEN
                              
                              
                                 Kõik nakkevõrgud
                              
                              
                                 Kõik
                              
                              
                                 Euroopa merluusi kogupüük
                              
                           
                                 Euroopa merluus (Merluccius merluccius)
                              
                              
                                 LL, LLS, LLD, LX, LTL, LHP, LHM
                              
                              
                                 Kõik õngejadad
                              
                              
                                 Kõik
                              
                              
                                 Euroopa merluusi kogupüük
                              
                           
               
                     c)
                  
                  
                     Norra salehomaari püük lubatud kogupüügi ulatuses ICESi VII alapiirkonnas
                     
                                 Püügiliik
                              
                              
                                 Püügivahendi kood
                              
                              
                                 Püügivahendi kirjeldus
                              
                              
                                 Võrgusilma suurus
                              
                              
                                 Lossitavad liigid
                              
                           
                                 Norra salehomaar (Nephrops norvegicus)
                              
                              
                                 OTB SSC, OTT, PTB, SDN, SPR, FPO, TBN, TB, TBS, OTM, PTM, SX, SV, FIX, OT, PT, TX
                              
                              
                                 Traalid, noodad, lõkspüünised ja mõrrad
                              
                              
                                 Kõik
                              
                              
                                 Norra salehomaari kogupüük, kui aastatel 2014 ja 2015 (*3) kõikide laeva poolt lossitud liikide üldkoguse hulgas on rohkem kui 20 % norra salehomaari.
                              
                           
               
                     d)
                  
                  
                     Püük ICESi VIIa rajoonis
                     
                                 Püügiliik
                              
                              
                                 Püügivahendi kood
                              
                              
                                 Püügivahend
                              
                              
                                 Võrgusilma suurus
                              
                              
                                 Lossitavad liigid
                              
                           
                                 Tursk (Gadus morhua), kilttursk (Melanogrammus aeglefinus), merlang (Merlangius merlangus) ja põhjaatlandi süsikas (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Traalid ja noodad
                              
                              
                                 Kõik
                              
                              
                                 Kilttursa kogupüük, kui aastatel 2014 ja 2015 (*4) kõikide laeva poolt lossitud liikide üldkoguse hulgas on rohkem kui 10 % järgmisi päristursalisi: tursk, kilttursk, merlang ja põhjaatlandi süsikas.
                              
                           
               
                     e)
                  
                  
                     Püük ICESi VIId rajoonis
                     
                                 Püügiliik
                              
                              
                                 Püügivahendi kood
                              
                              
                                 Püügivahend
                              
                              
                                 Võrgusilma suurus
                              
                              
                                 Lossitavad liigid
                              
                           
                                 Harilik merikeel (Solea solea)
                                 
                              
                              
                                 TBB
                              
                              
                                 Kõik piimtraalid
                              
                              
                                 Kõik
                              
                              
                                 Hariliku merikeele kogupüük
                              
                           
                                 Harilik merikeel (Solea solea)
                                 
                              
                              
                                 OTT, OTB, TBS, TBN, TB, PTB, OT, PT, TX
                              
                              
                                 Traalid
                              
                              
                                 < 100 mm
                              
                              
                                 Hariliku merikeele kogupüük, kui aastatel 2014 ja 2015 (*5) kõikide laeva poolt lossitud liikide üldkoguse hulgas on rohkem kui 5 % harilikku merikeelt.
                              
                           
                                 Harilik merikeel (Solea solea)
                                 
                              
                              
                                 GNS, GN, GND, GNC, GTN, GTR, GEN
                              
                              
                                 Kõik abarad ja nakkevõrgud
                              
                              
                                 Kõik
                              
                              
                                 Hariliku merikeele kogupüük
                              
                           
                                 Tursk (Gadus morhua), kilttursk (Melanogrammus aeglefinus), merlang (Merlangius merlangus) ja põhjaatlandi süsikas (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Traalid ja noodad
                              
                              
                                 Kõik
                              
                              
                                 Merlangi kogupüük, kui aastatel 2014 ja 2015 (*5) kõikide laeva poolt lossitud liikide üldkoguse hulgas on rohkem kui 20 % järgmisi päristursalisi: tursk, kilttursk, merlang ja põhjaatlandi süsikas.
                              
                           
               
                     f)
                  
                  
                     Hariliku merikeele püük ICESi VIIe rajoonis
                     
                                 Püügiliik
                              
                              
                                 Püügivahendi kood
                              
                              
                                 Püügivahend
                              
                              
                                 Võrgusilma suurus
                              
                              
                                 Lossitavad liigid
                              
                           
                                 Harilik merikeel (Solea solea)
                                 
                              
                              
                                 TBB
                              
                              
                                 Kõik piimtraalid
                              
                              
                                 Kõik
                              
                              
                                 Hariliku merikeele kogupüük, kui aastatel 2014 ja 2015 (*6) kõikide laeva poolt lossitud liikide üldkoguse hulgas on rohkem kui 5 % harilikku merikeelt.
                              
                           
                                 Harilik merikeel (Solea solea)
                                 
                              
                              
                                 GNS, GN, GND, GNC, GTN, GTR, GEN
                              
                              
                                 Kõik abarad ja nakkevõrgud
                              
                              
                                 Kõik
                              
                              
                                 Hariliku merikeele kogupüük
                              
                           
               
                     g)
                  
                  
                     Euroopa süsika püük ICESi VIId ja VIIe rajoonis
                     
                                 Püügiliik
                              
                              
                                 Püügivahendi kood
                              
                              
                                 Püügivahend
                              
                              
                                 Võrgusilma suurus
                              
                              
                                 Lossitavad liigid
                              
                           
                                 Euroopa süsikas (Pollachius pollachius)
                              
                              
                                 GNS, GN, GND, GNC, GTN, GTR, GEN
                              
                              
                                 Kõik abarad ja nakkevõrgud
                              
                              
                                 Kõik
                              
                              
                                 Euroopa süsika kogupüük
                              
                           
               
                     h)
                  
                  
                     Püük ICESi VIIb, VIIc ja VIIf–VIIk rajoonis
                     
                                 Püügiliik
                              
                              
                                 Püügivahendi kood
                              
                              
                                 Püügivahend
                              
                              
                                 Võrgusilma suurus
                              
                              
                                 Lossitavad liigid
                              
                           
                                 Harilik merikeel (Solea solea)
                                 
                              
                              
                                 TBB
                              
                              
                                 Kõik piimtraalid
                              
                              
                                 Kõik
                              
                              
                                 Hariliku merikeele kogupüük, kui aastatel 2014 ja 2015 (*7) kõikide laeva poolt lossitud liikide üldkoguse hulgas on rohkem kui 5 % harilikku merikeelt.
                              
                           
                                 Harilik merikeel (Solea solea)
                                 
                              
                              
                                 GNS, GN, GND, GNC, GTN, GTR, GEN
                              
                              
                                 Kõik abarad ja nakkevõrgud
                              
                              
                                 Kõik
                              
                              
                                 Hariliku merikeele kogupüük
                              
                           
               
                     i)
                  
                  
                     Püük ICESi VIIb, VIIc, VIIe ja VIIf–VIIk rajoonis
                     
                                 Püügiliik
                              
                              
                                 Püügivahendi kood
                              
                              
                                 Püügivahend
                              
                              
                                 Võrgusilma suurus
                              
                              
                                 Lossitavad liigid
                              
                           
                                 Tursk (Gadus morhua), kilttursk (Melanogrammus aeglefinus), merlang (Merlangius merlangus) ja põhjaatlandi süsikas (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Traalid ja noodad
                              
                              
                                 Kõik
                              
                              
                                 Merlangi kogupüük, kui aastatel 2014 ja 2015 (*8) kõikide laeva poolt lossitud liikide üldkoguse hulgas on rohkem kui 20 % järgmisi päristursalisi: tursk, kilttursk, merlang ja põhjaatlandi süsikas.
                              
                           
               
            (*1)  Laevad, mille suhtes kohaldatakse kõnealuse püügi puhul lossimiskohustust vastavalt delegeeritud määrusele (EL) 2015/2438, jäävad nimetatud määruse artiklis 4 osutatud nimekirja vaatamata vaatlusperioodi muutumisele ja on kõnealuse püügi puhul jätkuvalt lossimiskohustusega hõlmatud.
         
            (*2)  Laevad, mille suhtes kohaldatakse kõnealuse püügi puhul lossimiskohustust vastavalt delegeeritud määrusele (EL) 2015/2438, jäävad nimetatud määruse artiklis 4 osutatud nimekirja vaatamata vaatlusperioodi muutumisele ja on kõnealuse püügi puhul jätkuvalt lossimiskohustusega hõlmatud.
         
            (*3)  Laevad, mille suhtes kohaldatakse kõnealuse püügi puhul lossimiskohustust vastavalt delegeeritud määrusele (EL) 2015/2438, jäävad nimetatud määruse artiklis 4 osutatud nimekirja vaatamata vaatlusperioodi muutumisele ja on kõnealuse püügi puhul jätkuvalt lossimiskohustusega hõlmatud.
         
            (*4)  Laevad, mille suhtes kohaldatakse kõnealuse püügi puhul lossimiskohustust vastavalt delegeeritud määrusele (EL) 2015/2438, jäävad nimetatud määruse artiklis 4 osutatud nimekirja vaatamata vaatlusperioodi muutumisele ja on kõnealuse püügi puhul jätkuvalt lossimiskohustusega hõlmatud.
         
            (*5)  Laevad, mille suhtes kohaldatakse kõnealuse püügi puhul lossimiskohustust vastavalt delegeeritud määrusele (EL) 2015/2438, jäävad nimetatud määruse artiklis 4 osutatud nimekirja vaatamata vaatlusperioodi muutumisele ja on kõnealuse püügi puhul jätkuvalt lossimiskohustusega hõlmatud.
         
            (*6)  Laevad, mille suhtes kohaldatakse kõnealuse püügi puhul lossimiskohustust vastavalt delegeeritud määrusele (EL) 2015/2438, jäävad nimetatud määruse artiklis 4 osutatud nimekirja vaatamata vaatlusperioodi muutumisele ja on kõnealuse püügi puhul jätkuvalt lossimiskohustusega hõlmatud.
         
            (*7)  Laevad, mille suhtes kohaldatakse kõnealuse püügi puhul lossimiskohustust vastavalt delegeeritud määrusele (EL) 2015/2438, jäävad nimetatud määruse artiklis 4 osutatud nimekirja vaatamata vaatlusperioodi muutumisele ja on kõnealuse püügi puhul jätkuvalt lossimiskohustusega hõlmatud.
         
            (*8)  Laevad, mille suhtes kohaldatakse kõnealuse püügi puhul lossimiskohustust vastavalt delegeeritud määrusele (EL) 2015/2438, jäävad nimetatud määruse artiklis 4 osutatud nimekirja vaatamata vaatlusperioodi muutumisele ja on kõnealuse püügi puhul jätkuvalt lossimiskohustusega hõlmatud.